kalixlouiis/myanmar-wikipedia-corpus huggingface dataset:
ဇာတ်လမ်းအကျဉ်း ဇာတ်ဆောင်များ အမာညို အဖြစ် ခေးဆက်သွင် စုစုလှိုင် အဖြစ် မေမြင့်မိုရ် သက်သက် အဖြစ် နန်းစန္ဒာလှထွန်း ဆုတံဆိပ်များ ကိုးကား Category:မြန်မာ ရုပ်သံဇာတ်လမ်းတွဲများ။
ဦးကိုကိုလှိုင် သည် နိုင်ငံတော်သမ္မတရုံးဝန်ကြီးဌာန (၂) ၏ ပြည်ထောင်စုဝန်ကြီး ဖြစ်သည်။
ယခင်တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၂) ပြည်ထောင်စုဝန်ကြီး ဖြစ်သည်။
နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၁)၊ ပြည်ထောင်စုအစိုးရအဖွဲ့ရုံးဝန်ကြီးဌာန (၂) နှင့် အပြည်ပြည်ဆိုင်ရာပူးပေါင်းဆောင်ရွက်ရေးပြည်ထောင်စုဝန်ကြီး များအဖြစ် တာဝန်ထမ်းဆောင်ခဲ့သူဖြစ်သည်။
၎င်းသည် ထိုတာဝန်များမထမ်းဆောင်ခင် တပ်မတော်မှ သုတေသနပညာရှင်နှင့် စာရေးဆရာဖြစ်သည်။
ဦးသိန်းစိန်အစိုးရ၏ နိုင်ငံတော်သမ္မတရုံး၊ နိုင်ငံရေးဆိုင်ရာအကြံပေးပုဂ္ဂိုလ်လည်းဖြစ်သည်။
စစ်မှုထမ်းခြင်း ၁၉၇၆ခုနှစ်တွင် စစ်တက္ကသိုလ်မှ ကျောင်းဆင်းခဲ့ပြီး တပ်မတော်သို့ ပြန်တမ်းဝင်အရာရှိအဖြစ် ဝင်ရောက်ခဲ့သည်။
၁၉၉၁ခုနှစ်မှ ၂၀၀၄ခုနစ်အထိ စစ်ရုံး၏ ပထမအဆင့် သုတေသနပညာရှင်အဖြစ် ဆောင်ရွက်ခဲ့သည်။
အရာထမ်းဘဝ ၂၀၀၄ ခုနှစ်တွင် ပြန်ကြားရေးဝန်ကြီးဌာန၏ စာပေစိစစ်နှင့်မှတ်ပုံတင်ဌာနတွင် ရာထူးတိုးမြှင့်ခံခဲ့ရသည်။
သူသည် မြန်မာစာပေနှင့် စာနယ်ဇင်းအဖွဲ့ ဒုတိယဥက္ကဋ္ဌလည်းဖြစ်ခဲ့သည်။
နာဂစ်ဆောင်းပါးနှင့်ပတ်သက်ပြီး ဝေဖန်ခံရမှု ၂၀၀၈ ခုနှစ်၊ နာဂစ်မုန်တိုင်းတိုက်ခတ်ပြီး တစ်လခန့်အကြာ မေလ ၂၉ ရက်နေ့တွင် ဦးကိုကိုလှိုင်သည် "လှိုင်အောင်" ကလောင်အမည်ဖြင့် "နှစ်အကူးမှာတော့ ပုရစ်ဖူးတို့ဝေကြပေလိမ့်မည်" ဟူသော ဆောင်းပါးကို မြန်မာ့အလင်းနှင့် ကြေးမုံသတင်းစာတို့၌ ရေးသားခဲ့သည်။
ဆောင်းပါး၏ အစတွင် နာဂစ်ကြောင့် သစ်ပင်များကျိုးကျသဖြင့် ရွှေတိဂုံစေတီတော်၏ စိန်ဖူးတော်ကို ၎င်း၏အိမ်မှ မြင်တွေ့ရခြင်းအတွက် နာဂစ်ကို ကျေးဇူးတင်ရသည်ဟု ရေးသားထားသည်။
ထို့အပြင် နာဂစ်ဒုက္ခသည်များကို နိုင်ငံတကာအကူအညီမယူဘဲ ဖားရှာ၊ ငါးရှာစားရန်နှင့် ငပိရည်နှင့် နိုင်ငံတကာအကူအညီ လဲလှယ်ရန် စသည့်အချက်များကိုလည်း ထည့်သွင်းရေးသားခဲ့သည်။
ယင်းဆောင်းပါးသည် နိုင်ငံတကာမှ အရေးပေါ်အကူအညီပေးရန် ကမ်းလှမ်းမှုများကို ငြင်းပယ်ခဲ့သည့် စစ်အစိုးရ၏ လုပ်ရပ်ကို ထောက်ခံရေးသားထားခြင်း ဖြစ်သည်။
ပြည်ထောင်စုဝန်ကြီးဘဝ မင်းအောင်လှိုင်အစိုးရ တပ်မတော်က အာဏာသိမ်းသည့် ၂၀၂၁ ဖေဖော်ဝါရီ ၁ ရက်နေ့ကစပြီး တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် ၆/၂၀၂၁ အားဖြင့် ပြည်ထောင်စုဝန်ကြီး (၁၁) ဦးကို ဗိုလ်ချုပ်မှူးကြီး မင်းအောင်လှိုင်က လက်မှတ်ထိုး ခန့်အပ်လိုက်သည်။
၎င်းကို အပြည်ပြည်ဆိုင်ရာပူးပေါင်းဆောင်ရွက်ရေး ပြည်ထောင်စုဝန်ကြီး အဖြစ် တာဝန်ပေးအပ်ခဲ့သည်။
ပြည်ထောင်စုဝန်ကြီး ဖြစ်လာသည့် ဦးကိုကိုလှိုင်သည် အပြည်ပြည်ဆိုင်ရာတရားရုံး (ICJ) တွင် တရားရင်ဆိုင်မှုကို ဦးဆောင်မည့် တရားရင်ဆိုင်ခြင်းဆိုင်ရာ ဦးဆောင်ကော်မတီ၏ ဒုတိယဥက္ကဋ္ဌ တာဝန်ပါ ပေးအပ်ခံရသည်။
ယင်းနောက် ရိုဟင်ဂျာများအပေါ် လူမျိုးတုံးသတ်ဖြတ်မှုများကျူးလွန်ခဲ့သည်ဆိုသော စွဲချက်နှင့် ပတ်သက်ပြီး နယ်သာလန်နိုင်ငံ၊ သည်ဟိဂ်မြို့ရှိ အပြည်ပြည်ဆိုင်ရာတရားရုံး (ICJ)၏ ၂၀၂၂ ခုနှစ်ဖေဖော်ဝါရီ ၂၁ ရက်ကြားနာပွဲတွင် မြန်မာဘက်မှနေ၍ လျှောက်လဲတင်ပြခဲ့သည့် မြန်မာကိုယ်စားလှယ်အသစ် ဖြစ်လာခဲ့သည်။
ထို့အပြင် ၂၀၂၂ ခုနှစ် မေလ ၆ ရက်က ကမ္ဘာဒီးယားနိုင်ငံ၊ ဖနောင်ပင်မြို့၌ ကျင်းပခဲ့သော မြန်မာနိုင်ငံသို့ အာဆီယံ၏ လူသားချင်း စာနာထောက်ထားမှု အကူအညီပေးအပ်ရေးဆိုင်ရာ အစည်းအဝေး (Consultative Meeting on ASEAN Humanitarian Assistance to Myanmar) သို့ နိုင်ငံတော်စီမံအုပ်ချုပ်ရေးကောင်စီ ကိုယ်စားပြုသည့် ပြည်ထောင်စုအဆင့်ဝန်ကြီးတစ်ဦးအနေဖြင့် တက်ရောက်ခဲ့သည်။
၎င်းသည် မြန်မာပြည်တွင်းရှိ ကုလသမဂ္ဂအေဂျင်စီများနှင့် နိုင်ငံတကာအန်ဂျီအိုများအား ကြီးကြပ်ရသည့် အလုပ်ကော်မတီတွင် ဥက္ကဋ္ဌတာဝန်ကိုပါ ယူထားရကာ လူသားချင်းစာနာမှု နိုင်ငံတကာအကူအညီများအား ကိုင်တွယ်ရသူ ဖြစ်သည်။
၂၀၂၃ ဩဂုတ် ၃ ရက်တွင် သူ့ကို ပြည်ထောင်စုအစိုးရအဖွဲ့ရုံးဝန်ကြီးဌာန (၂) ပြည်ထောင်စုဝန်ကြီး အဖြစ် ပြောင်းရွေ့ခံရသည်။
ဦးညိုစောအစိုးရ ၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီး ကာလုံကောင်စီက အသစ်ဖွဲ့စည်းလိုက်သော ဦးညိုစောအစိုးရတွင် နိုင်ငံတော်သမ္မတရုံးဝန်ကြီးဌာန (၂) ၏ ပြည်ထောင်စုဝန်ကြီး အဖြစ် ပြောင်းရွေ့ခန့်အပ်ခံရသည်။
နိုင်ငံတကာပိတ်ဆို့မှုများ ဂုဏ်ပြုခံရခြင်း ၂၀၂၂ ခုနှစ်၊ နိုဝင်ဘာလ ၁၇ ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က စွမ်းဆောင်မှုဆိုင်ရာ ဂုဏ်ထူးဆောင်ဘွဲ့ဖြစ်သော သီရိပျံချီဘွဲ့ကို ချီးမြှင့်အပ်နှင်းခဲ့သည်။
အိမ်ထောင်ဘဝ ဦးကိုကိုလှိုင်၏ ဇနီး ဒေါ်သီတာတင် ဖြစ်ပြီး၊ နိုင်ငံတော်စီမံအုပ်ချုပ်ရေးကောင်စီ (နစက) လက်ထက်တွင် အသစ်ဖွဲ့စည်းခဲ့သော ပြန်ကြားရေးဝန်ကြီးဌာန၊ မီဒီယာဖွံ့ဖြိုးတိုးတက်ရေးဦးစီးဌာန၏ ညွှန်ကြားရေးမှူးချုပ်ဖြစ်သည်။
အဆိုပါဦးစီးဌာနကို စစ်ကောင်စီ၏ ပုံရိပ်မြှင့်တင်ရန်နှင့် အွန်လိုင်းဝါဒဖြန့်ချိရေးအတွက် ဖွဲ့စည်းခဲ့သည်ဟုလည်း စွပ်စွဲမှုများ ရှိခဲ့သည်။
ကန်တော်ကလေး သည် ရန်ကုန်မြို့တွင် တည်ရှိသည့် ရပ်ကွက်တစ်ခု ဖြစ်သည်။
ရန်ကုန်တိရစ္ဆာန်ဥယျာဉ်နှင့် ကန်တော်ကြီး၏ အနီးတွင် တည်ရှိသည်။
ညောင်ရွှေယဉ်ကျေးမှုပြတိုက် သည် ညောင်ရွှေရှမ်းစော်ဘွား စဝ်ရွှေသိုက် အပါအဝင် ရှမ်းပြည်စော်ဘွားများ၏ အထိမ်းအမှတ်ပြတိုက်တစ်ခု ဖြစ်သည်။
ရှမ်းပြည်နယ်၊ ညောင်ရွှေမြို့၊ နန္ဒာဝန်ရပ်ကွက်တွင် တည်ရှိပြီး စဝ်ရွှေသိုက်၏ နန်းတော်ဟောင်း ဖြစ်ကာ ညောင်ရွှေဟော် () ဟူ၍လည်း သိကြသည်။
ပြတိုက်ကို အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှာ ညနေ ၃ နာရီခွဲအထိ ဖွင့်လှစ်ထားသည်။
သမိုင်းကြောင်း ၁၉၀၈ ခုနှစ်တွင် နန်းတော်ဟောင်းမှာ မီးလောင်ပျက်စီးခဲ့ပြီးနောက် ညောင်ရွှေနယ်ကို အုပ်ချုပ်သူ စောမောင်က ၁၉၁၃ ခုနှစ်တွင် ညောင်ရွှေဟော်ကို တည်ဆောက်ခဲ့သည်။
မန္တလေးနန်းတော်နှင့် ရိုးရာရှမ်းဟော်နန်းများ၏ ဒီဇိုင်းကို ပေါင်းစပ်ဆောက်လုပ်ထားပြီး ၁၀ နှစ်ကြာတည်ဆောက်ခဲ့ရကာ ကုန်ကျငွေမှာ မြန်မာကျပ်ငွေ ၃၀၀,၀၀၀ ဖြစ်သည်။
ပင်မအဆောက်အဦးတွင် ဘုံခုနစ်ဆင့်ပါ ပြာသာဒ် ပါရှိသည်။
အထပ်နှစ်ထပ် ပါဝင်ကာ ပင်မဧည့်ခန်းဆောင်၊ လေသာခန်းမဆောင်နှင့် အတွင်းခန်းမဆောင် တို့ပါဝင်သည်။
စော်ဘွားမိသားစုဝင်များအတွက် နေထိုင်ရန်သီးခြားခန်းမဆောင်များလည်း ပါဝင်သည်။
၁၉၆၂ ခုနှစ်တွင် ဦးနေဝင်းက အာဏာသိမ်းခဲ့ရာတွင် ထိုစဉ်က နိုင်ငံတော်သမ္မတဖြစ်သူ စဝ်ရွှေသိုက်ကို ဖမ်းဆီးထိန်းသိမ်းခဲ့သည်။
၁၉၇၂ ခုနှစ်တွင် အစိုးရက ဟော်နန်းအား နိုင်ငံပိုင်သိမ်းခဲ့ကာ ရှမ်းစော်ဘွားများပြတိုက်အဖြစ် ဖွင့်လှစ်ခဲ့သည်။
၂၀၀၃ ခုနှစ်တွင် ညောင်ရွှေယဉ်ကျေးမှုပြတိုက်အဖြစ် အမည်ပြောင်းလဲခဲ့သည်။
၂၀၀၆ ခုနှစ်တွင် ပြတိုက်ရှိ ထိန်းသိမ်းပြသထားသော ပစ္စည်းများကို နေပြည်တော်သို့ ပြောင်းရွှေ့ခဲ့သည်။
၂၀၀၇ ခုနှစ် စက်တင်ဘာလတွင် ဗုဒ္ဓပြတိုက်အဖြစ် ပြန်လည်ဖွင့်လှစ်ခဲ့သည်။
၂၀၁၄ ခုနှစ်တွင် ပြတိုက်ကို သာသနာရေးနှင့် ယဉ်ကျေးမှု ဝန်ကြီးဌာန မှ ရှမ်းပြည်နယ် အစိုးရအဖွဲ့သို့ လွှဲပြောင်းပေးခဲ့သည်။
ချင်းပြည်နယ်ယဉ်ကျေးမှုပြတိုက်သည် ချင်းပြည်နယ်၊ ဟားခါးမြို့၊ ဗိုလ်ချုပ်လမ်းတွင် တည်ရှိသည့် ပြတိုက်တစ်ခု ဖြစ်သည်။
ကျွန်မက မဟေသီ သည် ၂၀၁၉ ခုထွက် မြန်မာ ရုပ်သံဇာတ်လမ်းတွဲ ဖြစ်သည်။
သျှင်မ၏ ဝတ္ထုကို အေးမို့မို့အောင်နှင့် အေးချမ်းမွန်တို့ ဇာတ်ညွှန်းရေးပြီး အိအိခိုင် ရိုက်ကူးသည်။
အောင်ရေချမ်း၊ ဝင့်ယမုံနိုင်နှင့် သံသာမိုးသိမ့်တို့ အဓိကသရုပ်ဆောင်ထားသည်။
ဇာတ်လမ်းအကျဉ်း အိမ်ပေါ်မှ နှင်ချခံရသည့် မင်းမျိုးနွယ်မှာ စံမြန်းနှင့် ကလေးတစ်ယောက်ရသည်အထိ တော၌ နေသည်။
ဇနီးနှင့် သားတို့ ဆင်းဆင်းရဲရဲနေရသည်ကို မကြည့်ရက်၍ ပြန်တောင်းပန်မည်ပြုကာ အိမ်သို့ ပြန်သည်။
လမ်း၌ ယောက်ျားဖြစ်သူထံမှ ပြေးလာသည့် မိန်းမချောနှင့် မုန်းမာန်ကို တွေ့သည်။
ကားမှောက်၍ မင်းမျိုးနွယ် အတိတ်မေ့သည့်အခါ သူ့ဘဝအကြောင်းကို တစွန်းတစသိထားသည့် မိန်းမချောက တော၌ရခဲ့သည့် ဇနီးနှင့် သားအသွင်ပြုကာ မင်းမျိုးနွယ်အိမ်သို့ တက်သည်။
အိမ် မီးလောင်ပြီးနောက် ယောက်ျားအား စုံစမ်းရန် အနွယ်တော်ကိုခေါ်၍ စံမြန်း မြို့တက်လာသည်။
အမျိုးတော်သူ ဦးဘမှန်ထံ၌ ကပ်နေသည်။
ဦးဘမှန်မှာ မင်းမျိုးနွယ်တို့အိမ်မှ ကားသမားဖြစ်သည်။
သို့နှင့် အတိတ်မေ့နေသော ယောက်ျားကို ပေယျလကံပြုကာ သူတို့သားအမိကို ပစ်သွားရသည့် အကြောင်းရင်းကို တိတ်တဆိတ် စုံစမ်းသည်။
အလိုက်သိသော စံမြန်းနှင့် နေရာလိုချင်သည့် မိန်းမချောတို့အကြား မင်းမျိုးနွယ်၏ မိခင် ဒေါ်မြတ်နွယ် ဗျာများရသည်။
စရိုက်ဆိုးသော မိန်းမချောနှင့် ရန်ဘက်တို့မှာက သူတို့သိသော တရားဝင်ဇနီးဖြစ်ပြီး ကျိုးနွံသော စံမြန်းနှင့် အနွယ်တော်တို့မှာ သူစိမ်း ဖြစ်နေသည်။
မင်းမျိုးနွယ်၏ မွေးနေ့ရောက်သော် အိမ်ပေါ်မှဆင်းစဉ် သွားနေခဲ့ဖူးသည့် နိုင်ငံခြားရောက်သူငယ်ချင်းထံမှ သတင်းသိရသော် အဖြစ်မှန် ပေါ်သွားသည်။
မိန်းမပျောက် ရှာနေသည့် ကိုဝေဠလည်း ရောက်လာရာ အရှုပ်အားလုံး ရှင်းသွားတော့သည်။
ဇာတ်ဆောင်များ မင်းမျိုးနွယ် အဖြစ် အောင်ရေချမ်း စံမြန်း အဖြစ် ဝင့်ယမုံနိုင် မိန်းမချော အဖြစ် သံသာမိုးသိမ့် ဦးမြတ်ခေါင် အဖြစ် ဇော်ဦး ဒေါ်မြတ်နွယ် အဖြစ် မေသဉ္ဇာဦး မုန်းမာန် အဖြစ် အားကိုးရာ အနွယ်တော် အဖြစ် ပြည့်သုတနိုင် ဦးဝေဠ အဖြစ် ဇင်မျိုး ကိုးကား Category:မြန်မာ ရုပ်သံဇာတ်လမ်းတွဲများ။
မာဂရက် မန်နာလင်း မစ်ချယ် () (၁၉၀၀−၁၉၄၉) သည် အမေရိကန်လူမျိုး ဝတ္ထုရေးသူနှင့် ဂျာနယ်လစ် ဖြစ်သည်။
အမေရိကန် ပြည်တွင်းစစ်ကို အခြေခံထားသည့် သူ၏ တစ်အုပ်တည်းသော ဝတ္ထု လေရူးသုန်သုန် မှာ ၁၉၃၆ ခု အမျိုးသားစာအုပ်ဆု ချီးမြှင့်ခံရသည်။
၁၉၃၇ ခုတွင် ပူလစ်ဇာဆု (စိတ်ကူးယဉ်ဇာတ်လမ်း) ရသည်။
ထိုစာအုပ်ကို မြသန်းတင့်က မြန်မာဘာသာသို့ ပြန်ဆိုခဲ့ပြီး ၁၉၇၈ ခုနှစ်အတွက် အမျိုးသားစာပေဆု (ဘာသာပြန်) ရရှိခဲ့သည်။
အမျိုးသားစာပေဆု (၁၉၆၂ ခုနှစ် မှ ၂၀၁၇ ခုနှစ်အထိ) ကိုးကား။
မေရီ ဂေါ့ဒဝင်း ဝေါစတုန်းခရက် ရှယ်လီ () (၁၇၉၇−၁၈၅၁) သည် အင်္ဂလိပ်လူမျိုး စာရေးဆရာဖြစ်သည်။
၁၈၁၈ ခုထွက် သူ၏ ဂေါ့သစ်ဝတ္ထု ဖရန်ကန်စတိုင်း မှာ အထူးကျော်ကြားသည်။
ခင်ပွန်းဖြစ်သူ အချစ်ကဗျာနှင့် ဒဿနိကသမား ပါစီ ရှယ်လီ (Percy Shelly) ၏ စာကဗျာများကို တည်းဖြတ် ဖြည့်စွက်ပေးခဲ့သည်။
တိုင်တန်းနစ် သည် ၁၉၉၇ ခုထွက် ရင်သပ်ဆန်းကြယ် အချစ်နှင့် ဘေးဆိုးအကြောင်း ရိုက်ကူးသည့် ဟောလိဝုဒ် ရုပ်ရှင်တစ်ကား ဖြစ်သည်။
ဂျိန်း ကင်မရွန်း ရိုက်ကူးသည်။
ပင်လယ်ကူးသင်္ဘော တိုင်တန်းနစ် နစ်မြုပ်ပုံကို မတူသော အလွှာများမှ ထိုသင်္ဘောပေါ်သို့ ရောက်လာသည့် လီယိုနာဒို ဒီကာပရီယိုနှင့် ကိတ် ဝင်းစလက်တို့၏ အချစ်ဇာတ်လမ်းမှတစ်ဆင့် မှုန်းခြယ်ထားသည်။
ရိုက်ကူးရေးကို ၁၉၉၅ ခုတွင် စတင်သည်။
ပုံစံတူသင်္ဘော ဖန်တီးခြင်း၊ ကွန်ပျူတာ အထူးပြုလုပ်ချက်များ အသုံးပြုရခြင်းတို့ကြောင့် ထိုခေတ်ထိုအခါက အကုန်အကျအများဆုံးဇာတ်ကား ဖြစ်ခဲ့သည်။
၁၉၉၇ ခု၊ ဒီဇင်ဘာလ ၁၉ ရက်တွင် ရုံတင်ရာ ပရိသတ်အထူးနှစ်သက်ပြီး စံချိန်တင် အောင်မြင်မှု ရသည်။
အော်စကာဆု ဆန်ကာတင်စာရင်းသို့ (၁၄) ဆု ဝင်ခဲ့ပြီး ၁၉၅၀ ခုထွက် ဧဝအကြောင်း သောင်းပြောင်းထွေလာ (All About Eve) ဇာတ်ကားနောက်ပိုင်း ဆန်ကာတင် အများဆုံးဝင်သည့် ဇာတ်ကားဖြစ်သည်။
အော်စကာ (၁၁) ဆု ရသည်။
ကနဦး ကမ္ဘာတစ်ဝန်း အသားတင်ဝင်ငွေ ဒေါ်လာ သန်း ၁၈၄၀ ရပြီး သန်း ထောင်ဂဏန်းဖြင့်ဝင်သည့် ပထမဆုံးဇာတ်ကား ဖြစ်လာသည်။
၂၀၁၀ ခုထွက် အဗာတာ (Avatar) ဇာတ်ကား မတိုင်ခင်အထိ ဝင်ငွေအများဆုံးရသည့်ကား ဖြစ်ခဲ့သည်။
တိုင်တန်းနစ် သုံးဘက်မြင်ပုံစံသစ်ကို ၂၀၁၂ ခု၊ ဧပြီလ ၄ ရက်တွင် ဖြန့်ချိရာ ဒေါ်လာ ၃၄၃.၆ သန်း ထပ်ရသည်။
၂၀၁၇ ခုတွင် အမေရိကန် အမျိုးသားရုပ်ရှင်မှတ်တမ်းဝင် အဖြစ် ဤဇာတ်ကားအား သိမ်းဆည်းထားသည်။
thumb|ကယားပြည်နယ်ယဉ်ကျေးမှုပြတိုက် ကယားပြည်နယ်ယဉ်ကျေးမှုပြတိုက်သည် ကယားပြည်နယ်၊ လွိုင်ကော်မြို့တွင် တည်ရှိသည့် ပြတိုက်တစ်ခု ဖြစ်သည်။
ပြတိုက်တွင် စာအုပ်ပေါင်း ၁၃၀၀၀ နီးပါးရှိသည်။
ပြတိုက်ကို ၁၉၉၆ ခုနှစ်၊ စက်တင်ဘာလ ၁၈ ရက်နေ့တွင် ဖွင့်လှစ်ခဲ့သည်။
New Page 1 "The new two-storey building of Kayah State Cultural Museum and library has been opened to the public on 18-9-96. In this museum are Kayah National Races Showroom, ..." ပြခန်း ကိုးကား Category:မြန်မာနိုင်ငံရှိ ပြတိုက်များ Category:ကယားပြည်နယ်။
ကရင်ပြည်နယ်ယဉ်ကျေးမှုပြတိုက် () သည် ကရင်ပြည်နယ်၊ ဘားအံမြို့တွင် တည်ရှိသည့် ပြတိုက်တစ်ခု ဖြစ်သည်။
ပြတိုက်ကို ၁၉၉၂ ခုနှစ်၊ နိုဝင်ဘာလတွင် စတင်ဖွင့်လှစ်ခဲ့သည်။
ဝင်ကြေးမှာ ၂ ဒေါ်လာ ဖြစ်သည်။
thumb|ယဉ်ကျေးမှုပြတိုက် (မော်လမြိုင်) မွန်ပြည်နယ်ယဉ်ကျေးမှုပြတိုက်သည် မွန်ပြည်နယ်၊ မော်လမြိုင်မြို့တွင် တည်ရှိသည့် ပြတိုက်တစ်ခု ဖြစ်သည်။
ပြတိုက်ကို ၁၉၅၅ ခုနှစ်တွင် စတင်ခဲ့သည်။
ပြတိုက်ဖွင့်ချိန်မှာ အင်္ဂါနေ့မှ တနင်္ဂနွေနေ့အထိ နံနက် ၁၀ နာရီမှ ညနေ ၃ နာရီ ၃၀ မိနစ် ဖြစ်သည်။
(ဒေါ်)ဂျနီဖာတင်လေးသည် မြန်မာ့အားကစားသမားဟောင်းတစ်ဦးဖြစ်ကာ အရှေ့တောင်အာရှ အားကစားပြိုင်ပွဲတစ်လျှောက် အအောင်မြင်ဆုံး အားကစားသမားတစ်ဦးဖြစ်သည်။
နိုင်ငံရေးအခြေအနေအရ အားကစားလောကတွင် ပံ့ပိုးမှုနည်းပါးနေချိန်တွင် ရွှေတံဆိပ်ဆုပေါင်းများစွာ ရယူနိုင်ခဲ့သော အားကစားသမားကောင်းတစ်ဦးဖြစ်သည်။
နှစ်၂၀ကျော်အတွင်း နိုင်ငံအတွက် ရွှေတံဆိပ် ၁၇ခု၊ ငွေတံဆိပ် ၃ခုနှင့် ကြေးတံဆိပ် ၁ခုရယူပေးနိုင်ခဲ့သည်။
၂၀၂၃ ခုနှစ်၊ ဇန်နဝါရီလ ၄ ရက်နေ့တွင် နိုင်ငံတော်စီမံအုပ်ချုပ်ရေး ကောင်စီ၏ အမိန့်ကြောငြာစာအမှတ် (၁၂/၂၀၂၃) ဖြင့် ဝဏ္ဏကျော်ထင်ဘွဲ့ ချီးမြှင့်ခြင်းခံရသည်။
အဆိုပါဘွဲ့တံဆိပ်ရရှိသူများအား အောက်တွင် လင့်ခ်ဖော်ပြပေးထားပါသည်။
ငယ်ဘဝနှင့် မိသားစု ဒေါ်ဂျနီဖာတင်လေးကို ၁၉၄၉ခုနှစ် အောက်တိုဘာ၂၃ရက်နေ့တွင် ပုသိမ်မြို့၌ဖွားမြင်သည်။
ရန်ကုန်မြို့၊ မရမ်းကုန်းမြို့နယ်ရှိ ကျောက်ရေတွင်းရပ်ကွက်တွင် မွေးဖွားသည်ဟုလည်း ဖော်ပြကြသည်။
ဖခင်ဖြစ်သူ ဦးတင်လေးမှာ မြစ်အတွင်းသင်္ဘောမောင်းသူဖြစ်ကာ မိခင်ဖြစ်သူ ဒေါ်လာဘီမှာ ဂျာမန်သွေးနှောသူဖြစ်သည်။
သူသည် အမျိုးသမီးထဲတွင် အရပ်မြင့်ပြီး ထွားကျိုင်းသန်မာသူ တစ်ဦးဖြစ်သည်။
အင်အားကောင်းမှုတွင် သာမန်ယောက်ျားလေးများ သူ့ကိုမနိုင်နိုင်ကြပါ။
သူ့ကို ယောက်ျားလျာဟု သမုတ်ကြသော်လည်း အမှန်က မိန်းမဆန်သော မိန်းကလေး တစ်ဦးသာဖြစ်သည်။
သူသည် ခင်မင်ဖွယ်ကောင်းပြီး ကစားဖော် ကစားဖက်များကို မိသားစုကဲ့သို့ ဆက်ဆံတတ်သူဖြစ်သည်။
အားကစားသမား အချင်းချင်းလည်း ပြုစုစောင့်ရှောက်တတ်သူ ဖြစ်သည်။
သာဓကအနေဖြင့် ပြေးခုန်ပစ်ပြိုင်ပွဲတစ်ခုတွင် စမ်းစမ်းအေး တန်းကျော်ပြိုင်ပွဲ၌ လဲကျသွားစဉ် ဂျနီဖာက ပြေး၍ပွေ့ပြီး ယူဆောင်သွားခဲ့သည်ကို ပရိသတ်များက လက်ခုပ်တီး၍ ဂုဏ်ပြုခဲ့ကြသည်။
အားကစားသမားဘဝ ခြုံငုံသုံးသပ်ချက် ဒေါ်ဂျနီဖာတင်လေးသည် ၁၉၆၅ခုနှစ်မှ ၁၉၈၅ခုနှစ်အထိ အရှေ့တောင်အာရှ အားကစားပြိုင်ပွဲ၁၁ကြိမ်တွင် မြန်မာကိုယ်စားပြုအားကစားသမားအဖြစ် ဝင်ရောက်ယှဉ်ပြိုင်ခဲ့သည်။
စတင်ယှဉ်ပြိုင်သည့် ၁၉၆၅ ကွာလာလမ်ပူပွဲတော်တွင် ဆုတံဆိပ်မရခဲ့သော်လည်း နောက်ပိုင်းတွင် ရွှေတံဆိပ်ဆုများ ဆက်တိုက် ဆွတ်ခူးခဲ့သည်။
ပြေးခုန်ပစ်အားကစားမှ ရွှေတံဆိပ်၁၅ခု၊ ဘော်လီဘောအားကစားမှ ရွှေတံဆိပ် ၁ခုရရှိခဲ့သည်။
စတင်ဝင်ရောက်ခြင်း ပုသိမ်မြို့တွင် နေထိုင်စဉ်က အစ်ကိုများမှာ ဘောလုံးကစားခြင်း၊ ဘော်လီဘောကစားခြင်းများ ပြုလုပ်ကြပြီး ဖခင်ဖြစ်သူမှာ ခြံထဲတွင် အားကစား ကစားရန်များ ပြုလုပ်ပေးထားသည်။
ဖခင်ဖြစ်သူမာ အားကစားဝါသနာပါသူဖြစ်၍ သူ့ကို ငယ်စဉ်ကပင် အားကစားလေ့ကျင့်ပေးခဲ့သည်။
အစ်ကိုဖြစ်သူများနှင့် ဘောလုံးကန်ခြင်းများလည်း ပြုလုပ်ခဲ့သည်။
သူ၏မိသားစုနှင့် ခင်မင်သော ဗိုလ်မှူးတစ်ဦးမှ ၁၉၅၄ခုနှစ်တွင် ရန်ကုန်မှ နည်းပြဆရာများလာရောက်စဉ် ကစားကြည့်ရန်ပြောကာ မီတာ ၁၀၀၊၂၀၀ ပြေးခိုင်းခဲ့သည်။
သို့သော် မပြေးဖြစ်ဘဲ သံလုံးကိုသာ စတင်ပစ်ခဲ့သည်။
ထိုအချိန်မှစ၍ အားကစားလောကအတွင်း စတင်ဝင်ရောက်ခဲ့သည်။
ဘော်လီဘော ဂျနီဖာတင်လေးသည် ဘော်လီဘောကို စတင်ကစားခဲ့သည်။
၁၉၆၄-၁၉၆၅ခုနှစ်များတွင် တိုင်းနှင့်ပြည်နယ်ပွဲများတွင် ဧရာဝတီတိုင်းလက်ရွေးစင်အသင်းနှင့်အတူ ကစားခဲ့ပြီး ၁၉၆၅ခုနှစ်တွင် အကောင်းဆုံးရိုက်အားဆုကို ရရှိခဲ့သည်။
ထို့အပြင် သူ၏အသင်းသည်လည်း တံခွန်စိုက်နှင့်ဒိုင်းရရှိခဲ့သည်။
၁၉၆၉ ရန်ကုန်ပွဲတော်တွင် သံလုံးပစ်အားကစားနှင့် ဘော်လီဘောအားကစားနည်း၂ခုတို့တွင် ရွှေတံဆိပ်များ ရရှိခဲ့သည်။
ပြေးခုန်ပစ် ၁၉၆၅ခုနှစ်တွင် ရန်ကုန်သို့ရောက်ရှိပြီး သံလုံးစပစ်ခဲ့သည်။
မှတ်တမ်းများကောင်း၍ လေ့ကျင့်ပေးရန် ခေါ်ထားလိုက်ကြသည်။
ထိုနှစ်တွင်ပင် ၁၉၆၅ ကွာလာလမ်ပူပွဲတော်သို့ ဝင်ရောက်ယှဉ်ပြိုင်ခဲ့သော်လည်း ဆုတံဆိပ်မရခဲ့ပေ။
၁၉၇၃ စင်ကာပူပွဲတော်တွင် သံပြားစပစ်ခဲ့သည်။
၁၉၆၅ခုနှစ် ရန်ကုန်ရောက်စဉ်က စစ်တမ်းလာလုပ်သောဂျာမန်နည်းပြဆရာများနှင့် ၁၆နှစ်တိုင်အောင် လေ့ကျင့်ခဲ့ရသည်။
ဆရာများက လေ့ကျင့်ခန်းကို ပြင်းထန်စွာလုပ်ခိုင်းခဲ့ပြီး တစ်နေ့လျှင် သံလုံး၁၅၀ခန့် ပစ်ခဲ့ရသည်။
၁၉၇၃ခုနှစ်မှ ၁၉၈၃ခုနစ်အထိ အရှေ့တောင်အာရှအားကစားပြိုင်ပွဲ၆ခုတွင် သံလုံးပစ်နှင့် သံပြားပစ်မှ ရွှေတံဆိပ်တစ်ခုစီ ဆက်တိုက်ရရှိခဲ့သည်။
အသက်အရွယ်အရ ၁၉၈၅ဘန်ကောက်ပွဲတော်တွင်မူ ငွေတစ်ခုစီသာ ရယူနိုင်ခဲ့သည်။
ဂေါက်သီးရိုက် သူသည် ဘော်လီဘောနှင့် ပြေးခုန်ပစ်မှ အနားယူပြီးနောက် ဂေါက်ကစားရာတွင်လည်း အောင်မြင်ခဲ့သည်။
အားကစားစိတ်ဓာတ် ဒေါ်ဂျနီဖာတင်လေးသည် တိုင်းပြည်က ပေးအပ်သည့် တာဝန်ကို အမြဲလေးစားပြီး ကျေပွန်အောင် ထမ်းဆောင်ခဲ့သူ အားကစားသမားကောင်း တစ်ယောက်ဖြစ်သည်။
အားကစားသမား အချင်းချင်း အနစ်နာခံ ကူညီလေ့ရှိပြီး သည်းခံခွင့်လွှတ်တတ်သူလည်း ဖြစ်သည်။
ကြီးသူကိုရိုသေ၊ ရွယ်တူကိုလေးစား၊ ငယ်သူကို သနားဆိုသည့်မူအတိုင်း နည်းပြအုပ်ချုပ်သူများနှင့် အားကစားသမားကြီးများကို ရိုသေလေးစားပြီး လူငယ် အားကစားသမားများကို လမ်းကောင်းပြ၍ လက်တွဲခေါ်တတ်သူဖြစ်သည်။
သူသည် အနိုင်ရလိုစိတ်ပြင်းထန်သူဖြစ်သည်။
ပြည်တွင်းတွင် ထိပ်တန်းသို့ စတင်ရောက်နေသည့် ၁၉၆၅တွင် ကွာလာလမ်ပူပွဲတော်၌ အောင်မြင်မှုမရရှိခဲ့သည့်အတွက် မခံချင်စိတ်ဖြစ်ကာ မဆုတ်မနစ်ကြိုးစားခဲ့၍ နောက်ပိုင်းတွင် ဆက်တိုက်အောင်မြင်မှုရခဲ့သည်။
မှတ်တမ်းများ ခုနှစ်ပြိုင်ပွဲအမျိုးအစားဆုတံဆိပ်မှတ်ချက်အရှေ့တောင်အာရှအားကစားပြိုင်ပွဲ၁၉၆၇သံလုံးပစ်File:Gold_medal_icon.svg၁၂.၁၁မီတာ၁၉၆၉သံလုံးပစ်File:Gold_medal_icon.svg၁၃.၂၂မီတာ (ကျွန်းဆွယ်စံချိန်ချိုး)ဘော်လီဘောFile:Gold_medal_icon.svg၁၉၇၁သံလုံးပစ်File:Gold_medal_icon.svg၁၄.၂၁မီတာ (ကျွန်းဆွယ်စံချိန်ချိုး)၁၉၇၃သံလုံးပစ်File:Gold_medal_icon.svg၁၄.၃၈မီတာ (ကျွန်းဆွယ်စံချိန်ချိုး)သံပြားပစ်File:Gold_medal_icon.svg၁၉၇၅သံလုံးပစ်File:Gold_medal_icon.svgသံပြားပစ်File:Gold_medal_icon.svg၁၉၇၇သံလုံးပစ်File:Gold_medal_icon.svgသံပြားပစ်File:Gold_medal_icon.svg၁၉၇၉သံလုံးပစ်File:Gold_medal_icon.svgသံပြားပစ်File:Gold_medal_icon.svg၁၉၈၁သံလုံးပစ်File:Gold_medal_icon.svgသံပြားပစ်File:Gold_medal_icon.svg၁၉၈၃သံလုံးပစ်File:Gold_medal_icon.svgသံပြားပစ်File:Gold_medal_icon.svg၁၉၈၅သံလုံးပစ်File:Silver_medal_icon.svgသံပြားပစ်File:Silver_medal_icon.svgစင်ကာပူတံခွန်စိုက် အားကစားပြိုင်ပွဲ၁၉၇၆သံလုံးပစ်File:Gold_medal_icon.svgသံပြားပစ်File:Gold_medal_icon.svg ဒေါ်ဂျနီဖာတင်လေးသည် ၂၀၁၃ အရှေ့တောင်အာရှအားကစားပြိုင်ပွဲ ဖွင့်ပွဲအခမ်းအနားတွင် ဝဏ္ဏသိဒ္ဓိကွင်းအတွင်း မီးထွန်းညှိတိုင်လက်ဆင့်ကမ်းသယ်ယူရာ၌ ပါဝင်ခဲ့သည်။
ကျန်းမာရေး ဒေါ်ဂျနီဖာတင်လေးသည် ကစားခဲ့သော အရှိန်များကြောင့် ၁၉၈၃ စင်ကာပူပွဲတော်တွင် ဒူး၂ဖက်မှနာလာခဲ့သည်။
ထိုစဉ်မှစ၍ ဒူးဒဏ်ရာကို ကာလရှည်ခံစားခဲ့ရပြီးနောက် ထိုင်းနိုင်ငံ၊ ဘန်ကောက်မြို့တွင် ကုသမှုခံယူထားသည်။
မောင်စံသူ (၁၁၉၀ ခန့်) သည် ဘကြီးတော်မင်းတရားလက်ထက်တွင် ထင်ရှားခဲ့သည့် စာဆိုတော်တစ်ဦး ဖြစ်သည်။
သာယာဝတီမင်းလက်ထက်တွင်လည်း မှာတမ်းများ ရေးသည်။
ရွှေနန်းဘွဲ့မှာတမ်းမှာ ထင်ရှားသည်။
မောင်စံသူ၏ မှာတမ်းများမှာ ထင်ရှားကြွင်းကျန်လျက် ရှိသည်။
မောင်စံသူသည် လောင်းရှည်မြို့စား မင်းကြီးနှင့် ဆွေမျိုးတော်စပ်ကြောင်း ဖော်ပြသဖြင့် မူးမျိုးမတ်မျိုး ဖြစ်ဖွယ်ရှိသည်။
ပုသိမ်ယဉ်ကျေးမှုပြတိုက်သည် ဧရာဝတီတိုင်းဒေသကြီး၊ ပုသိမ်မြို့တွင် တည်ရှိသည့် ပြတိုက်တစ်ခု ဖြစ်သည်။
၁၉၉၀ ခုနှစ်၊ ဒီဇင်ဘာလတွင် ဖွင့်ခဲ့သည်။
ပြတိုက်ဖွင့်ချိန်မှာ အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှ ညနေ ၃ နာရီခွဲအထိ ဖြစ်သည်။
New Page 1 ကိုးကား Category:မြန်မာနိုင်ငံရှိ ပြတိုက်များ Category:ဧရာဝတီတိုင်းဒေသကြီး။
ရခိုင်ပြည်နယ်ယဉ်ကျေးမှုပြတိုက် သည့် ရခိုင်ပြည်နယ် စစ်တွေမြို့တွင် တည်ရှိသည့် ပြတိုက်ဖြစ်သည်။
ပြတိုက်ကို ၁၉၉၆ ခုနှစ်၊ ဖေဖော်ဝါရီလတွင် စတင်ဖွင့်လှစ်ခဲ့သည်။
ရှမ်းပြည်နယ်ယဉ်ကျေးမှုပြတိုက်သည် ရှမ်းပြည်နယ်၊ တောင်ကြီးမြို့တွင် တည်ရှိသည့် ပြတိုက်တစ်ခု ဖြစ်သည်။
ပြတိုက်ကို ၁၉၇၄ ခုနှစ်တွင် ဖွင့်လှစ်ခဲ့သည်။
Ministry of Culture ကိုးကား Category:မြန်မာနိုင်ငံရှိ ပြတိုက်များ Category:ရှမ်းပြည်နယ်။
တောင်တွင်းကြီးယဉ်ကျေးမှုပြတိုက်သည် မကွေးတိုင်းဒေသကြီး၊ တောင်တွင်းကြီးမြို့တွင် တည်ရှိသည့် ပြတိုက်တစ်ခု ဖြစ်သည်။
ပျူခေတ် ယဉ်ကျေးမှုပစ္စည်းများကို ပြသထားသည်။
ပြတိုက်ကို ၁၉၉၆ ခုနှစ်၊ ဒီဇင်ဘာလတွင် ဖွင့်လှစ်ခဲ့သည်။
ပြတိုက်သို့ ဝင်ကြေးမှာ အမေရိကန်ဒေါ်လာ ၂ ဒေါ်လာ ဖြစ်သည်။
ပြတိုက်ဖွင့်ချိန်သည် အင်္ဂါနေ့မှ တနင်္ဂနွေနေ့အထိ မနက် ၁၀ နာရီမှ ညနေ ၃ နာရီခွဲအထိ ဖြစ်သည်။
New Page 1 ကိုးကား Category:မြန်မာနိုင်ငံရှိ ပြတိုက်များ Category:မကွေးတိုင်းဒေသကြီး။
အမ်မလီ ဘရွန်တီ () (၁၈၁၈−၁၈၄၈) သည် အင်္ဂလိပ်လူမျိုး ကဗျာနှင့် ဝတ္ထုရေးဆရာ ဖြစ်သည်။
သူ၏ လေထန်ကုန်း ဝတ္ထုမှာ အထူးကျော်ကြားပြီး ဂန္ထဝင်ဝတ္ထုအဖြစ် သတ်မှတ်ကြသည်။
ကလောင်အမည်မှာ အဲလစ် ဘဲ ဟူ၏။
ရှားလော့ ဘရွန်တီ () (၁၈၁၆−၁၈၅၅) သည် အင်္ဂလိပ်လူမျိုး ကဗျာနှင့် ဝတ္ထုရေးဆရာ ဖြစ်သည်။
အင်္ဂလိပ်စာပေနယ်တွင် ထင်ရှားသည့် ဘရွန်တီမောင်နှမသုံးယောက်အနက် အကြီးဆုံးဖြစ်ပြီး သူရေးသည့် ဂျိန်း အိုင်ရီ ကို ဂန္ထဝင်ဝတ္ထုအဖြစ် သတ်မှတ်ကြသည်။
ယိုဒရာဂ စာလာကဂြိုက် (; ) အထီးအဆိုတော်ထိုင်း မှာမွေးဖွား နေ့၌သေဆုံးခဲ့နှင့် ၈ ဖေဖော်ဝါရီလ ၁၉၅၆ အတိတ်ကာလ ၉ ဩဂုတ်လ ၂၀၀၈ အဲဒီမှာဂီတလူသိများသည်။
၃၀ နေဆဲအူ () Category:ထိုင်း အဆိုတော်များ Category:၁၉၅၆ မွေးဖွားသူများ Category:၂၀၀၈ ကွယ်လွန်သူများ။
အနုပ်စုတ်ကုပ်စုတ်သူကြွယ် () သည် ၂၀၀၈ ခုထွက် ဗြိတိန်−အိန္ဒိယ ဖက်စပ်ရိုက် အချစ်ဇာတ်လမ်းဖြစ်ပြီး အိန္ဒိယ စာရေးဆရာ ဗီကတ် ဆွာရပ်ရေးသည့် အမေးအဖြေ ဝတ္ထုကို ခပ်ပါးပါး မှီးငြမ်းထားသည်။
မွမ်ဘိုင်းရှိ ဂျူဟူ ကျူးကျော်ရပ်နေ အသက် (၁၈) နှစ်အရွယ် ဂျမား မာလစ်၏ ဘဝကို အမေးအဖြေများမှ ပြောပြသွားခြင်း ဖြစ်ပြီး အိန္ဒိယ၌ ရိုက်ကူးသည်။
အိန္ဒိယ၌လုပ်သည့် သူကြွယ် ဘယ်သူဖြစ်ချင်သလဲ (Who Wants to Be a Millionaire?) ရုပ်သံအစီအစဉ်တွင် ဂျမား မာလစ်က မေးခွန်းအားလုံး ဖြေနိုင်သည့်အခါ လူတိုင်း အံ့ဩကြသည်။
တစ်နည်းနည်းဖြင့် မသမာလုပ်သည်ဟု ယူဆကာ စစ်မေးသည့်အတွက် အဖြေတို့ကို သိနိုင်သည့် သူ၏ ဘဝအဖြစ်အပျက်များကို ဂျမားက ရဲများအား ပြောပြသည်။
အပေါက်နှေးသော်လည်း ဇာတ်ကားကောင်းတစ်ခုအဖြစ် အများက အသိအမှတ်ပြုကြသည်။
ဇာတ်ကွက်၊ နောက်ခံတေးနှင့် ပါတယ်၏ သရုပ်ဆောင်မှုကို ချီးမွမ်းကြသည်။
၂၀၀၉ ခု အော်စကာဆု ပေးပွဲတွင် ဆန်ကာတင် ၁၀ ဆုဝင်ပြီး ၈ ဆု ရသည်။
ဘက်ဖတာဆု ၇ ဆုနှင့် ရွှေကမ္ဘာလုံးဆု ၄ ဆုလည်း ရသေးသည်။
ခင်ခင်​ထွေး (၁၉၆၇ - ၂၀၂၁) သည် မြန်မာ့ဂုဏ်​ဆောင် အ​ပြေးမယ်​တစ်ဦးဖြစ်ပြီး အာရှနှင့် အရှေ့တောင်အာရှ ရွှေတံဆိပ်၂၈ ဆုရှင် ဖြစ်သည်။
အရှေ့တောင်အာရှ အားကစားပြိုင်ပွဲတွင် ရွှေတံဆိပ် ၁၀ခုအထိရယူ​ပေးနိုင်ခဲ့ပြီး ပြိုင်ပွဲ​ပေါင်းစုံတွင် ရွှေတံဆိပ် ၂၈ ခု ရရှိထားသူဖြစ်သည်။
အိုလံပစ် အားကစားပွဲတော်တွင်လည်း ၁၉၈၈ဆိုလ်းပွဲ​တော်၊ ၁၉၉၂ ဘာစီလိုနာပွဲ​တော်၊ ၁၉၉၆ အတ္တလန္တာပွဲ​တော်တို့တွင်တို့တွင် ၃ ကြိမ် ဆက်တိုက် နိုင်ငံကိုယ်စားပြု ဝင်​ရောက်ယှဉ်ပြိုင်ခဲ့သည်။
မီတာ ၁,၅၀၀ နှင့် ၃,၀၀၀ တို့တွင် စံချိန်တင်နိုင်ခဲ့သူလည်းဖြစ်သည်။
စွမ်းဆောင်မှုဆိုင်ရာ ဘွဲ့တံဆိပ် ချီးမြှင့်ခြင်း ၂၀၂၃ ခုနှစ်၊ ဇန်နဝါရီလ ၄ ရက်နေ့တွင် နိုင်ငံတော်စီမံအုပ်ချုပ်ရေး ကောင်စီ၏ အမိန့်ကြောငြာစာအမှတ် (၁၂/၂၀၂၃) ဖြင့် ဝဏ္ဏကျော်ထင်ဘွဲ့ ချီးမြှင့်ခြင်းခံရသည်။
ပြိုင်ပွဲဝင် မှတ်တမ်းများနှင့် ဆုတံဆိပ်များ thumb|​ဒေါ်ခင်ခင်​ထွေး ရရှိခဲ့​သော ဆုတံဆိပ်အချို့ နိုင်ငံကိုယ်စားပြု၁၉၈၅၁၉၈၅ အရှေ့တောင်အာရှ အားကစားပြိုင်ပွဲဘန်​ကောက်မြို့၃၁၅၀၀ မီတာ၄:၃၁.၂၆၁၃၀၀၀၉:၃၃.၀၆၁၉၈၇၁၉၈၇ အရှေ့တောင်အာရှ အားကစားပြိုင်ပွဲဂျာကာတာမြို့၁၃၀၀၀၉:၃၅.၃၅၁၉၈၈၁၉၈၈ နွေရာသီ အိုလံပစ်ပြိုင်ပွဲဆိုလ်းမြို့၂၃၁၅၀၀၄:၂၀.၉၂၂၉၃၀၀၀၉:၂၆.၅၇၁၉၈၉အာရှ​ပြေးခုန်ပစ် တံခွန်စိုက်ပြိုင်ပွဲနယူး​​ဒေလီမြို့၁၁၅၀၀၄:၂၁.၀၆၃၃၀၀၀၉:၂၂.၈၀အရှေ့တောင်အာရှ အားကစားပြိုင်ပွဲကွာလာလမ်ပူမြို့၁၈၀၀၂:၀၈.၉၉၁၁၅၀၀၄:၂၂.၂၅၁၃၀၀၀၉:၂၆.၁၅၁၉၉၀၁၉၉၀ အာရှအားကစားပြိုင်ပွဲ​ဘေကျင်းမြို့၃၁၅၀၀4:25.03၄:၂၅.၀၃၁၉၉၁အာရှ​ပြေးခုန်ပစ် တံခွန်စိုက်ပြိုင်ပွဲကွာလာလမ်ပူမြို့၂၁၅၀၀၄:၂၆.၀၈၃၃၀၀၀၉:၁၉.၃၆ကမ္ဘာ့​ပြေးခုန်ပစ် တံခွန်စိုက်ပြိုင်ပွဲတိုကျိုမြို့၂၂၁၅၀၀၄:၁၂.၂၁၂၅၃၀၀၀၉:၀၇.၃၄၁၉၉၂၁၉၉၂ နွေရာသီ အိုလံပစ်ပြိုင်ပွဲဘာစီလိုနာမြို့၂၉၁၅၀၀၄:၁၈.၈၁၂၈၃၀၀၀၉:၃၁.၇၀၁၉၉၄၁၉၉၄ အာရှအားကစားပြိုင်ပွဲဟီရိုရှီးမားမြို့၃၁၅၀၀၄:၁၈.၀၀၁၉၉၅ကမ္ဘာ့တံခွန်စိုက်ပြိုင်ပွဲဂိုသန်ဘာ့ဂ်မြို့၂၇၁၅၀၀၄:၂၆.၆၉၁၉၉၆၁၉၉၆ နွေရာသီ အိုလံပစ်ပြိုင်ပွဲအတ္တလန္တာမြို့၃၂၁၅၀၀၄:၃၀.၆၄ ကွယ်လွန်ခြင်း ဒေါ်ခင်ခင်ထွေးသည် အသဲကင်ဆာရောဂါအား ကုသနေရင်း ၂၀၂၁ခုနှစ် စက်တင်ဘာ ၃၀ရက်နေ့ည ၁၁နာရီကျော်တွင် ကွယ်လွန်ခဲ့သည်။
ကချင်ပဲသည် အင်္ဂလိပ်အမည်မှာ Rice bean ဖြစ်ပြီး မျိုးစု (Genus)မှာ Phaseolus ဖြစ်သည်။
မျိုးစိတ် (Species) မှာ calcaratus ဖြစ်ပြီး မျိုးရင်း (Family)မှာ Papilionaceae ဖြစ်သည်။
ကိုးကား ကဏ္ဍ:စားသုံးနိုင်သော ပဲတောင့်ရှည်များ Category:ဆေးဖက်ဝင် အပင်များ။
ခရမ်းကစော့ (Solanum ptychanthum; ) ကို ကစော့ခါး ဟုလည်း ခေါ်သည်။
မျိုးစု (Genus)မှာ Solanum ဖြစ်သည်။
မျိုးစိတ် (Species) မှာ indicum ဖြစ်ပြီး မျိုးရင်း (Family)မှာ Solanaceae ဖြစ်သည်။
Indian Night-Shade (ကစော့ခါး) Botany Term : Solanum indicum Linn Species/Family : Solanaceae ပုံသဏ္ဌာန် အပင် နှစ်ကြာခံ ပင်ငယ်တစ်မျိုးဖြစ်၏။
အမြင့် ၄-၅ ပေခန့် ထိ ရှိတတ်၏။
ပင်စည်ရိုးတံမာ၍ မွေးများ ဖြင့် ဖုံးအုပ်ထား၏။
ချွန်ထက်၍ ပြားသော ဆူးများစွာပါ၏။
ဆူးများသည် စိမ်းဝါရောင်ရှိ၍ သန်မာပြီး အောက်သို့ ကောက်နေ၏။
အကိုင်းအခက် များ၏။
အရွက်ပုံသဏ္ဌာန်မှာ ဘဲဥပုံဖြစ်ပြီးထောင့် ခုနှစ်ထောင့် ပါရှိ၏ အရွက်မျက်နှာ နှစ်ဖက်သစလုံးတွင်သေးငယ်သော ဆူးလေးများပါရှိ၏။
ရွက်ညှာတွင်လည်း ဆူးရှိ၏။
အပွင့် ဘေးထွက်ပန်းခိုင်ဖြစ်သည်။
အပွင့်များ သေးငယ်၍ ခရမ်းရောင် ရှိသည်။
အသီး လုံးဝိုင်း၏။
အစေ့များ ခွံပျော့သီးဖြစ်၍ အခိုင်လိုက်သီး၏။
မှည့်က လိမ္မော်ရောင်ရှိပြီး အလွန်ခါး၏။
အချင်း ၁/၄ လက်မခန့်ထိ ရှိ၏။
မြန်မာ့တိုင်းရင်းဆေးတွင် အသုံးပြုပုံ အသုံးပြုနိုင်သည့်အစိတ်အပိုင်းများ : ပဉ္စငါးပါး မြန်မာနိုင်ငံတွင်တွေ့နိုင်သောနေရာများ : မြန်မာနိုင်ငံ အနှံ့အပြားတွင် ပေါက်ရောက်သည်။
ပေါက်ရောက်ပုံ : သဘာ၀အလျောက် ပေါက်ရောက်သည်။
အသုံးဝင်ပုံ : အာနိသင် မြန်မာဆေးကျမ်းများ အလိုအရ စပ်ရှားရှားရှိ၏၊ခါး၏၊ပူ၏၊ လေသလိပ်ကို ကြေစေ၏၊ နှုတ်ကိုမြိန်စေ၏၊ နှလုံးကို အားပေး၏၊နူနာ၊ အဖျား၊ ပန်းနာ၊ လေနာ၊ယားနာ တို့ကို နိုင်၏။
အသုံးပြုပုံ ပဉ္စငါးပါး ပဉ္စငါးပါးရည်ကို ညှစ်သောက်ခြင်း၊ကြိတ်ဖတ်ဖြင့် အုံပေးခြင်းဖြင့် မြွေဆိပ်၊ ကင်းဆိပ်ပြေပျောက်စေ၏။
သွားကိုက်၊ နာကျင်ခြင်းနှင့် သွားပိုး ထသောအခါ အမြစ်ကို သွေး၍ သွား၌ သိပ်ပေးခြင်းဖြင့်၊ အမြစ်မှုန့် ကိုမှိုင်းတိုက်၍ အခိုးရှူပေးခြင်းဖြင့် သွားနှင့်ပတ်သက်သောရောဂါများ ပျောက်၏။
အမြစ်ကို ဆန်ဆေးရည်နှင့် သွေး၍ သောက်ပါက နှာခေါင်းသွေးလျှံခြင်း ပျောက်၏။
နား၌ ပိုးကောင်ဝင်လျှင် ကစော့ခါးသီးကို မီးရှို့ပြီး အခိုးခံပါက ပိုးထွက်၏။
ကစော့ခါး မြစ်ကိုအမှုန့်ပြုပြီး ကွမ်းရွက်ပြုတ်ရည်နှင့် သောက်ခြင်းဖြင့် အညှော်ခံ ငန်းဆေးကြီးအဖြစ် အသုံးပြု၏။
ပဉ္စငါးပါး နုပ်နုပ်စဉ်း၍ ရေထက်ဝက် ခန်းအောင် ကျိုပြီး ပိတ်သန့်သန့်ဖြင့် စစ်၍ အေးလျှင် ပျားရည်တစ်ဆယ်သားခန့် ထည့်ပါ။
လက်ဖက်ရည် ပန်းကန်ဖြင့် ထက်ဝက်ခန့် တစ်နေ့ နှစ်ကြိမ် သောက်ပါက မီးယပ်ဖြူဆင်းသည့်ရောဂါ ပျောက်၏။
http://arogyamonline.com/commodity/materials/?raw=107 ကိုးကား Category:ဆေးဖက်ဝင် အပင်များ။
နစ် ဝုဒမန်း () သည် အမေရိကန်လူမျိုး စီးပွားရေးလုပ်ငန်းရှင် ဖြစ်ပြီး ဂိုးပရို လုပ်ငန်း တည်ထောင်သူနှင့် အမှုဆောင်အရာရှိချုပ် ဖြစ်သည်။
ငယ်ဘဝနှင့် ပညာရေး ၁၉၇၅ ခု၊ ဇွန်လ ၂၄ ရက်တွင် ဘဏ်လုပ်ငန်းရှင် ဒင်း ဝုဒမန်းနှင့် ကွန်စပ်ဆီယွန် ဆော့ကာရက် တို့မှ မွေးသည်။
ကာလီဖိုးနီးယားပြည်နယ်၊ မန်လိုပါ့ (Menlo Park) နှင့် အက်သာတန် (Atherton) တို့တွင် ကြီးပြင်းသည်။
၁၉၉၂ ခုတွင် မိခင်က အာဝင် ဖက်ဒါမန်းနှင့် လက်ထပ်သည်။
မန်လို ကျောင်းမှ ၁၉၉၃ ခုတွင် အထက်တန်းအောင်သည်။
ပုံဖော်အနုပညာ (Visual Arts) ဘာသာနှင့် ကာလီဖိုးနီးယားတက္ကသိုလ်မှ ၁၉၉၇ ခုတွင် ဘွဲ့ရသည်။
တက္ကသိုလ်ကျောင်းသားဘဝတွင် လုပ်ငန်းသစ်နှစ်ခု စဖူးသည်။
ပထမတစ်ခုမှာ နှစ်ဒေါ်လာထက်မပိုသော အီလက်ထရောနစ်ပစ္စည်းများရောင်းသည့် EmpowerAll.com အမည်နှင့် ဝက်ဆိုက် ဖြစ်ပြီး ကျန်တစ်ခုမှာ သုံးသူများအား လက်ငင်းငွေသားရနိုင်သည့် Funbug အမည်ရှိ ဂိမ်းနှင့် မားကတ်တင်းပလက်ဖောင်း ဖြစ်သည်။
နှစ်ခုလုံး မစွံပေ။
အသက်မွေးဝမ်းကျောင်း ဩစတေးလျနှင့် အင်ဒိုနီးရှားတို့သို့ လှိုင်းစီးသွားလျှင် သူ၏လှုပ်ရှားမှုတို့ကို ၃၅−မမ ကင်မရာကို လက်တွင် သားရေကြိုးဖြင့်စည်းကာ ရုပ်သံရိုက်ရသည်။
အားကစားသုံး ကင်မရာများမှာ ဈေးမြင့်သဖြင့် လက်လှမ်းမမီ ဖြစ်ကြကြောင်း သိရသည်။
ထို့ကြောင့် ကိုယ်၌ချည်ကာ ရိုက်ကူးနိုင်မည့် ကင်မရာကို ဖန်တီးရန် ကြံသည်။
လုပ်ငန်းစရန် ဖခင်ထံမှ ဒေါ်လာ (၂၀၀ ၀၀၀) ချေးသည်။
မိခင်ထံမှ ဒေါ်လာ (၃၅ ၀၀၀) နှင့် အပ်ချုပ်စက်ကို ငှားသည်။
ကားနှင့် ဂျေး၏ ဆွဲကြိုးကို ရောင်းကာ ဒေါ်လာ (၁၀ ၀၀၀) ထပ်ဖြည့်သည်။
ပထမဆုံး ဂိုးပရို၏ ထုတ်ကုန်မှာ တရုတ်ကုမ္ပဏီ ဟိုးတက် (Hotax) မှ ၃၅−မမ ကင်မရာကို သူဖန်တီးထားသည့် ခါးစည်းနှင့် တွဲထုတ်ခြင်း ဖြစ်သည်။
၂၀၀၄ ခုတွင် ဂျပန်ကုမ္ပဏီတစ်ခုက အားကစားပြပွဲတစ်ခုအတွက် ကင်မရာ (၁၀၀) ဝယ်သည်။
ထို့နောက်တွင်မူ အရောင်းမှာ တစ်နှစ်လျှင် နှစ်ဆခန့် တက်လာသည်။
၂၀၁၂ ခုတွင် (၂၃) သိန်း ရောင်းရသည်။